**ROZHODNUTIE ZAMESTNÁVATEĽA č. 2/11/2021**

**o nariadení podmienok vstupu na pracoviská školy**

**prijaté v súvislosti s COVID-19**

V nadväznosti na vyhlásenie mimoriadnej situácie v SR v súvislosti so šírením ochorenia COVID-19 a v súlade so znením:

* čl. IV zákona č. 412/2021 Z. z., ktorým sa dopĺňajú niektoré zákony v súvislosti s treťou vlnou pandémie ochorenia COVID-19
* Vyhlášky 264/2021 ÚVZ SR
* aktuálne platným Covid automatom
* aktuálne platným školským semaforom

a v záujme:

* zabezpečiť zdravé a bezpečné pracovné prostredie pre všetkých zamestnancov a žiakov
* zabezpečiť efektívnu a zdravotne bezpečnú organizáciu prezenčnej formy vzdelávania

SOŠ obchodu a služieb, Pelhřimovská 1186/10, Dolný Kubín, zastúpená: RNDr. Petrom Ištvánom, riaditeľom školy (ďalej „Zamestnávateľ”), prijala nasledovné rozhodnutie:

**Účinnosť rozhodnutia: od 29. 11. 2021 až do odvolania**

**Obsah rozhodnutia o nariadení podmienok vstupu na všetky pracoviská školy pre všetkých zamestnancov:**

1. Vstup na všetky pracoviská školy je podmienený len zamestnancom v režime O T P (Vyhláška 264/2021)
2. Pri nesplnení podmienok vstupu zamestnanca na pracovisko v režime O T P zamestnávateľ = škola neumožní zamestnancovi vstup na pracovisko a výkon práce. V tomto prípade sa jedná o prekážku v práci na strane zamestnanca bez náhrady mzdy.
3. Za pravidelné kontroly dodržiavania tohto nariadenia zodpovedajú príslušní ZRŠ, ktorí budú mať jednoznačnú a pravidelnú evidenciu plnenia tohto nariadenia podmienok vstupu na pracovisko
4. Zabezpečenie testovania pre nezaočkovaných proti Covid-19 a neprekonaných Covid-19:
   1. Škola bude zabezpečovať bezplatné samotestovanie štandardizovanými AG nosovými samotestami vždy v pondelok v čase 6,45 – 7,00. Odmietnutie takéhoto testovania sa považuje za nesplnenie podmienok vstupu, a takémuto zamestnancovi nebude umožnený výkon práce s dôvodov prekážok na strane zamestnanca.
   2. V prípade zistenia pozitívneho výsledku AG samotestovania v škole, zamestnanec sa na vlastné náklady otestuje v štandardizovanom testovacom mieste a postupuje podľa covid automatu a školského semaforu
   3. Škola uzná výsledky testov na Covid-19 aj z iných odberových – testovacích miest, ale náklady na takéto testovanie škola zamestnancom nebude preplácať

V Dolnom Kubíne dňa 26. 11. 2021

RNDr. Peter Ištván, v.r.

riaditeľ